สวัสดีครับคุณ ผู้ป่วยวัณโรคปอดที่กินยาครบ6เดือนและก็สั่งให้หยุดยาแล้ว ถ้าเขามาไอจามใส่เราโดยไม่ได้ปิดปาก มีโอกาสเสี่ยงจะติดเชื้อโรคไหมครับ
สวัสดีค่ะ โดยปกติผู้ป่วยที่เป็นวัณโรคปอด เมื่อทานยารักษาจนครบ 2 เดือน และแพทย์นัดตรวจเสมหะไม่พบเชื้อแล้ว ประกอบกับอาการต่างๆ เช่น ไอ มีไข้ หอบเหนื่อย อ่อนเพลีย น้ำหนักลด หายไปแล้ว ก็จะถือว่าเข้าสู่ระยะไม่แพร่เชื้อแล้ว ผู้ป่วยสามารถที่จะใช้ชีวิตร่วมกับผู้อื่นได้ตามปกติ ซึ่งหากเป็นบุคคลในบ้านเดียวกัน สามารถนอนในห้องเดียวและทานข้าวร่วมกันได้ดังนั้น หากทานยาจนครบ 6 เดือนแล้ว และแพทย์สั่งให้หยุดยาแล้ว แสดงว่าได้รักษาจนหายแล้ว ไม่มีเชื้อวัณโรคในร่างกายอีก ดังนั้นก็จะไม่ได้แพร่เชื้อสู่ผู้อื่น และการไอหรือจามใส่ผู้อื่น ก็ไม่ได้ทำให้ผู้อื่นติดเชื้อวัณโรคค่ะ